open-index/open-wikipedia-markdown huggingface dataset:
ויליאם הילד

**ויליאם הנרי הילד** (באנגלית: **William Henry Heald**; 27 באוגוסט 1864 – 3 ביוני 1939) היה בנקאי, עורך דין ופוליטיקאי אמריקאי, אישהמפלגה הרפובליקנית, אשר כיהן שתי קדנציות כחבר בית הנבחרים של ארצות הברית מטעם דלאוור.

## ביוגרפיה
### ראשית חייו ומשפחתו
הילד נולד ב-27 באוגוסט 1864 בווילמינגטון שבדלאוור. הוא השלים את לימודיו באוניברסיטת דלאוור ב-1883 ובבית הספר למשפטים של אוניברסיטת ג'ורג' וושינגטון בוושינגטון די. סי., ב-1888.

### קריירה מקצועית ופוליטית
הילד היה בוחן בנק לאומי במונטנה, איידהו, וושינגטון ואורגון מ-1888 עד 1892, אז התקבל ללשכת עורכי הדין בווילמינגטון ב-1897. הוא מונה למנהל הדואר של וילמינגטון מ-1901 עד 1905.

הילד נבחר לבית הנבחרים של ארצות הברית ב-1908 וזכה שוב בבחירות ב-1910. במהלך הקדנציות הללו כיהן עם סיעת הרוב הרפובליקנית בקונגרס ה-61 ועם סיעת המיעוט הרפובליקנית בקונגרס ה-62. הוא לא ביקש להיבחר מחדש ב-1912 וכיהן בשתי קדנציות, מ-4 במרץ 1909 ועד 3 במרץ 1913, בתקופת ממשלו של נשיא ארצות הברית ויליאם הווארד טאפט.

לאחר מכן, חזר לעסוק בעריכת דין ועסק בבנקאות. הוא היה חבר במועצת הנאמנים של אוניברסיטת דלאוור מ-1915 עד 1939 והיה נשיא מועצת המנהלים מ-1936 ועד מותו.

### מוות ומורשת
הלד מת ב-3 ביוני 1939 בווילמינגטון, דלאוור ונקבר שם בבית הקברות וילמינגטון וברנדיווין.

## קישורים חיצוניים

*
* 

קטגוריה:אמריקאים ילידי דלאוור
קטגוריה:וילמינגטון (דלאוור): אישים
קטגוריה:בוגרי אוניברסיטת דלאוור
קטגוריה:בוגרי בית הספר למשפטים באוניברסיטת ג'ורג' וושינגטון
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1864
קטגוריה:אמריקאים שנפטרו ב-1939
בית ספר דרדרים

**בית ספר דרדרים** היא קומדיית מצבים ישראלית המיוצרת על ידי הצמד הקומי עופר ומאור. לסדרה 2 עונות ו-20 פרקים.

## תקציר העלילה
העלילה מתרכזת סביב הבית ספר הכי מוזר בארץ, "בית ספר דרדרים". בבית ספר יש מורים מוזרים (כגון מורה ששוכח דברים כל הזמן או מורה שחוזר על עצמו) ומנהל שקרן, ותלמידים מוזרים ומופרעים. לסדרה נוצרה סדרת בת בשם "מתנ"ס דרדרים" אשר עוסקת בחוגים הכושלים שיש במתנ"ס. 

## דמויות
### דמויות עופר ומאור
**ג'וי ונופר** – פרודיה על נוי והדר. תאומות מוזרות ומצחיקות. לג'וי (בגילום עופר בן שבת) יש גשר איתו תמיד יורקת, ולנופר (בגילום מאור הרוש) יש בגדים כתומים ביחד עם ג'וי. להוריהן קוראים יקי ודבורה, כאשר דבורה (מאור הרוש) היא השטלתנית ויקי (עופר בן שבת) הוא הבעל החנון שמנסה להראות גברי. 

**ליעור ומיצי** – חברים הכי טובים שצבעם האהוב הוא כחול. כמו כן, גם בגדיהם כחולים. ליעור ומיצי מאוד מוזרים ומצחיקים, לעיתים קרובות גם מופרעים. ליעור היה אמור להיקרא ליאור אך בגלל שגיאת כתיב בחדר הלידה קראו לו ליעור, ומיצי קרוי על שם החתולה של סבתא שלו.

**יואבי שנצור** – ילד מוזר ומצחיק בגיל 13 שכל פעם אומר שהוא כבר גדול ותכף בן 14, למרות שכבר שנים הוא "נשאר באותו גיל". בעל שיניים בולטות, מה שהרבה צוחקים עליו ואומרים שהוא ארנב. ליואבי יש אמא בשם ליאת המכונה בסדרה "האמא הנדחפת" אשר עושה לו בושות. וכן בסרטוני הרשת של "עופר ומאור" מוצגים גם אביו, אחותו הקטנה והורי אביו. 

יש עוד דמויות רבות של עופר ומאור, אך פה כתובים רק הדמויות הראשיות.

### דמויות נוספות
**צוות בית הספר** - צוות בית הספר דרדרים. בעלים יותר מ־15 מורים, ומנהל אחד. צוות מאוד מוזר, מופרע ומצחיק הכולל בין היתר מורה ששוכח דברים, מורה שחוזר על עצמו, מורה שמאמינה לכל דבר, מורה מלחיצה לתלמידים ועוד. בעונה השנייה מורה חדשה הגיעה לבית ספר (בגילום מאור הרוש) בשם "המורה זהירה" אשר מזהירה כל דבר.

**נויה** - ילדה בכיתתם של ליעור ומיצי, אשר שניהם מתחרים על אהבתם אליה.

יש עוד רבים דמויות נוספות אך כתוב פה את הראשיים.

## שיר הנושא
שיר הנושא של הסדרה עובד על ידי נועם הרטמן, ונקרא "בית ספר דרדרים". השיר הולחן ונכתב על ידי עופר ומאור. בנוסף, היה גם שיר שני שהיה כל סוף פרק, בעוד השיר הראשון היה בכל תחילת פרק. גם את השיר השני הלחינו וכתבו עופר ומאור.

## סקירת סדרה

## פרקים
### עונה 1

קטגוריה:קומדיות מצבים ישראליות
דובאי (כדורסל)

**מועדון כדורסל דובאי** (בערבית: **دبي لكرة السلة**, תעתיק מדויק: דבי לכרת א-סלה; באנגלית: **Dubai Basketball Club**) היא קבוצת כדורסל אמירותית מדובאי המשחקת ביורוליג.

## היסטוריה
שמועות על הצטרפות של קבוצה מדובאי ליורוליג החלו כבר ב-2022, וב-19 במרץ 2024 הכריזה הליגה האדריאטית שהקבוצה תוקם ותצטרף לליגה לשלוש שנים, החל מעונת . לפי הדיווחים קבוצות הליגה מקבלות 2.5 מיליון אירו מדי שנה מדובאי, שגם משלמת את כל הוצאות הנסיעה. ב-20 ביוני 2024 מונה יוריצה גולמאץ למאמן הקבוצה, וב-12 ביולי הפך נייט מייסון לשחקן הראשון שחותם בקבוצה. הקבוצה תשחק בקוקה קולה ארנה בעל 17,000 המקומות בעיר.

סגל הקבוצה לעונתה הראשונה כלל בין היתר את קלמן פרפליץ', ששימש כקפטן, ג'אקורי ויליאמס, לאון רדושביץ' ודאוויס ברטאנס. ב-22 בספטמבר 2024 ערכה הקבוצה את משחקה הרשמי הראשון אי פעם וגברה 86–84 על הכוכב האדום בלגרד. את עונתה הראשונה בליגה האדריאטית סיימה הקבוצה במקום השלישי עם מאזן 25–5, ולאחר ניצחון 2–1 בסדרת רבע גמר הפלייאוף על צדביטה אולימפיה היא הודחה על ידי פרטיזן בלגרד בחצי הגמר בתוצאה 1–2.

ב-19 ביוני 2025 הוכרז כי דובאי תשחק החל מעונת  ביורוליג, המפעל הבכיר במבנה ליגות הכדורסל באירופה, לאחר שקיבלה רישיון לחמש עונות מחברת יורוליג בסקטבול. החל ממרץ 2026 שיחקה הקבוצה ב שבסרייבו, בירת בוסניה והרצגובינה, בשל מבצע שאגת הארי והמתקפות של איראן על איחוד האמירויות הערביות.

## סגל לעונת

## קישורים חיצוניים

## הערות שוליים

*
קטגוריה:איחוד האמירויות הערביות: ספורט
קטגוריה:קבוצות כדורסל
קטגוריה:דובאי
היירם ברטון

**היירם רודני ברטון** (באנגלית: **Hiram Rodney Burton**; 13 בנובמבר 1841 – 17 ביוני 1927) היה רופא ופוליטיקאי אמריקאי, איש המפלגה הרפובליקנית, אשר כיהן שתי קדנציות כחבר בית הנבחרים של ארצות הברית מטעם דלאוור בין השנים 1905 ל-1909.

## ביוגרפיה
### ראשית חייו ומשפחתו
ברטון נולד ב-13 בנובמבר 1841 בלואיס שבדלאוור. אמו הייתה רות האן רודני. הוא למד באקדמיית סנט פיטר בלואיס, לימד במשך שנתיים בבתי הספר במחוז סאסקס, ועסק בעסקי המוצרים היבשים בוושינגטון הבירה, מ-1862 עד 1865. בשנת 1868 השלים ברטון את לימודיו במחלקה הרפואית של אוניברסיטת פנסילבניה בפילדלפיה ועסק ברפואה בפרנקפורד, דלאוור, מ-1868 עד 1872, אז חזר ללואיס.

### קריירה מקצועית ופוליטית
מ-1877 עד 1888, היה ברטון סגן גבאי המכס של נמל לואיס והיה עוזר מנתח בפועל בשירות בית החולים של הצי מ-1890 עד 1893. הוא התמודד ללא הצלחה לסנאט של המדינה ב-1898 ושימש כציר בוועידה הלאומית הרפובליקנית ב-1896, 1900 ו-1908.

ברטון נבחר לבית הנבחרים של ארצות הברית ב-1904 ונבחר מחדש ב-1906. במהלך הקדנציות הללו, כיהן עם סיעת הרוב הרפובליקנית בקונגרסים ה-59 וה-60, במהלך ממשלו של הנשיא תאודור רוזוולט. הוא ביקש להיבחר מחדש ב-1908 אך איבד את מועמדות מפלגתו לעורך הדין ויליאם הילד, שזכה בבחירות הכלליות וכיהן בקונגרס. ברטון כיהן שתי קדנציות, מ-4 במרץ 1905 ועד 3 במרץ 1909. לאחר שעזב את תפקידו, חידש את העיסוק ברפואה בלואיס.

### מוות ומורשת
ממוזער| ביתו של היירם ר. ברטון ב-Lewes
ברטון מת ב-17 ביוני 1927 בלואיס שבדלאוור ונקבר בחצר הכנסייה האפיסקופלית של סנט פול בג'ורג'טאון, דלאוור. ביתו בלואיס נמצא בבעלות ה-Lewes Historical Society ופתוח לציבור.

## קישורים חיצוניים

*
* 

קטגוריה:אמריקאים ילידי דלאוור
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:בוגרי בית הספר לרפואה באוניברסיטת פנסילבניה
קטגוריה:אמריקאים שנולדו ב-1841
קטגוריה:אמריקאים שנפטרו ב-1927
מיקי פלד

**מיקי פלד** הוא עיתונאי, כלכלן וחוקר מדיניות ישראלי. שימש כתב כלכלי במשך עשור בעיתון כלכליסט, בין השנים 2007–2017.

## ביוגרפיה
בשנת 2006 השלים לימודי תואר ראשון בכלכלה ופילוסופיה באוניברסיטה העברית בירושלים. בשנת 2012 השלים תואר שני בתחום הסוציולוגיה והפילוסופיה של הכלכלה באוניברסיטת תל אביב, ובשנת 2021 השלים דוקטורט בהיסטוריה של הכלכלה באוניברסיטת תל אביב. עבודת הדוקטורט שלו עסקה בניתוח קבלת החלטות בבנקים מרכזיים בעולם בהיבטים של מדיניות מוניטרית.

ככתב, סיקר סוגיות בתחום העבודה, הרווחה, הבריאות והמקרו-כלכלה. בשנת 2012, היה חלק מקבוצת העיתונאים אשר יזמה את הקמת ארגון העיתונאים

החל מיוני 2021 משמש עמית מחקר בקרן ברל כצנלסון. שימש כמנהל האקדמי של התוכנית לכלכלנים חברתיים מבית המכללה החברתית-כלכלית, קרן ברל כצנלסון, היחידה למעורבות חברתית באוניברסיטת תל אביב, קרן פרידריך אברט, ומכון ון-ליר בירושלים. וכן ייעץ לארגונים שונים בחברה האזרחית בניתוח מדיניות כלכלית.

## ספרים
* מיקי פלד, **גירעון דמוקרטי: מדוע מונופול האוצר על גיבוש התקציב משמר מדיניות צנע - ואיך לשנות זאת**, הוצאת קרן ברל כצנלסון, אפריל 2022

## קישורים חיצוניים

* מאמרים של מיקי פלד במגזין תלם - במה לשיחה פוליטית אחרת, מבית קרן ברל כצנלסון.
* ד"ר מיקי פלד ואביעד הומינר-רוזנבלום, תפקיד הממשלה בתקופת אינפלציה, קרן ברל כצנלסון, 22 באוגוסט 2022

## הערות שוליים

קטגוריה:עיתונאים ישראלים
קטגוריה:כלכלנים ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת תל אביב
קטגוריה:ישראלים שנולדו במאה ה-20
Brat and It's Completely Different but Also Still Brat

***Brat and It's Completely Different but Also Still Brat*** הוא אלבום הרמיקס הראשון של הזמרת-יוצרת הבריטית צ'ארלי XCX. האלבום יצא לאור ב-11 באוקטובר 2024, על ידי חברת התקליטים אטלנטיק. האלבום מכיל רמיקסים ומשמש כאלבום כפול של הרצועות המקוריות.

## רקע והכרזה
*Brat and It's Completely Different but Also Still Brat* הוכרז לאחר יציאת הרמיקס "Talk Talk" בהשתתפות טרוי סיון ב-12 בספטמבר 2024. עיתוי יציאת האלבום התרחש במקביל לצאת סיבוב ההופעות של צ'ארלי XCX ושל סיון הנקרא "Sweat tour. עטיפת האלבום פורסמה עם הכיתוב 'פרחחית וזה שונה לגמרי אבל גם עדיין פרחחית - יצא ב-11 באוקטובר' בכמה מחשבונות המדיה החברתית של צ'רלי XCX. פרסומים אלו כללו גם קישור להזמנה מוקדמת של האלבום באתרי סטרימינג שונים. האלבום נמכר גם במהדורת קלטת שמע כפולה וכתקליטור כפול.

## ביקורות
### רשימות סוף שנה

## רשימת רצועות

;הערות
* דיסק 2 הוא מהדורת דלוקס של *Brat and It's the Same But There's Three More Songs So It's Not*.
* הרמיקס "Talk Talk" כולל שירה נוספת של דואה ליפה.

## מיקומי שיא

### מצעדי סוף שנה

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:אלבומי צ'ארלי XCX
קטגוריה:אלבומים באנגלית
קטגוריה:אלבומים שהופקו על ידי א.ג'. קוק
קטגוריה:אלבומי אלקטרופופ
קטגוריה:אלבומי חברת אטלנטיק רקורדס
גדודי א-נאסר סלאח א-דין

**גדודי א-נאסר סלאח א-דין** (בערבית: **ألوية الناصر صلاح الدين**, תעתיק מדויק: **אַלְוִיַת אַלנַאצר צָלָאח אַלדִּין**) הוא הזרוע הצבאית של ארגון הטרור ועדות ההתנגדות העממית, הפועל ברצועת עזה.

הארגון נחשב לארגון הטרור השלישי בגודלו ברצועת עזה. הוא מונה לפי ההערכות כ-5,000 פעילים, ויש ברשותו כמה מאות כטב"מים ורקטות.

## הארגון
הארגון אחראי על פיגועי טרור רבים, הידועים שבהם חטיפת גלעד שליט, רצח אליהו אשרי ורצח טלי חטואל ובנותיה. הארגון נלחם כנגד ישראל ביחד עם ארגוני הטרור ברצועה במבצע עופרת יצוקה.

בקיץ 2014, במהלך מבצע צוק איתן, קיבל הארגון אחריות לירי חמש רקטות קסאם לעבר העיר שדרות וכן חמש רקטות קסאם לעבר קיבוץ יד מרדכי; עוד במהלך המבצע פעל הארגון לצד חמאס בלחימה נגד כוחות צה"ל בשכונת א-תופאח בעיר עזה, וקיבל אחריות לירי שתי רקטות יאסין 107 לעבר הכוחות.

במהלך העימותים בגבול ישראל–רצועת עזה, במהלך מבצע פירות טרופיים, קיבל הארגון אחריות לירי רקטות לשדרות בתגובה לחיסול פעיל בארגון.

במהלך דצמבר 2023 הודיע הארגון כי הוא נלחם נגד צה"ל בלחימה בח'אן יונס במלחמת חרבות ברזל.

## קישורים חיצוניים

## הערות שוליים

קטגוריה:ארגוני טרור ברצועת עזה
קטגוריה:ציר ההתנגדות
קטגוריה:ועדות ההתנגדות העממית
הנרי האוסטון

**הנרי אידלוט האוסטון** (באנגלית: **Henry Aydelotte Houston**; 10 ביולי 1847 - 5 באפריל 1925) היה מורה, איש עסקים ופוליטיקאי אמריקאי, איש המפלגה הדמוקרטית, אשר כיהן כחבר בית הנבחרים של ארצות הברית מטעם דלאוור. שם משפחתו מבוטא "האוס-טון", בניגוד לעיר בטקסס עם אותו איות.

## ביוגרפיה
### ראשית חייו ומשפחתו
האוסטון נולד ב-10 ביולי 1847 בדאגסבורו האנדרד, מחוז סאסקס, דלאוור. הוא למד באקדמיית ניוארק, כיום אוניברסיטת דלאוור. הוא חי במיזורי מ-1872 עד 1875, אז חזר למילסבורו.

### קריירה מקצועית ופוליטית
לאחר שלימד בבית הספר במשך חמש שנים, האוסטון עסק בעיסוקי מסחר, ייצור עצים ובנקאות. בנוסף, הוא היה חבר בוועדת בית הספר של מחוז סאסקס.

האוסטון נבחר לבית הנבחרים של ארצות הברית בשנת 1902 וכיהן קדנציה אחת עם סיעת המיעוט הדמוקרטית של הקונגרס ה-58. הוא לא ביקש להיבחר מחדש ב-1904, וכיהן כהונה אחת, מ-4 במרץ 1903 עד 3 במרץ 1905, במהלך ממשלו של נשיא ארצות הברית תאודור רוזוולט.

### מוות ומורשת
האוסטון מת ב-5 באפריל 1925 במילפורד, דלאוור, ונקבר בבית הקברות של האחים במילסבורו.

## קישורים חיצוניים
* 
* 

קטגוריה:אמריקאים ילידי דלאוור
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:בוגרי אוניברסיטת דלאוור
קטגוריה:אמריקאים שנולדו ב-1847
קטגוריה:אמריקאים שנפטרו ב-1925
קלאודיו פטרילה

**קלאודיו אדריאן מיכאי פטרילה** (ברומנית: **Claudiu Adrian Mihai Petrila**; נולד ב-7 בנובמבר 2000 בסאניקולאו רומאן שברומניה) הוא כדורגלן רומני המשחק בעמדת קשר הכנף בקבוצת ראפיד בוקרשט מליגת העל הרומנית ובנבחרת רומניה.

## קריירת מועדונים
פטרילה גדל במחלקת הנוער של צ'.פ.ר. קלוז', ובשנת 2018 החל לשחק בקבוצה הבוגרת של המועדון במסגרת ליגת העל הרומנית. בעונת  הושאל לשפשי OSK ספינטו גאורגה, גם היא מליגת העל הרומנית. ב-31 ביולי 2023 הושאל לראפיד בוקרשט מליגת העל הרומנית, וב-15 בפברואר 2024 חתם על חוזה קבוע במועדון.

## קריירה בינלאומית
ב-17 בנובמבר 2022 ערך פטרילה את הופעת הבכורה שלו בנבחרת רומניה, בהפסד 1–2 לנבחרת סלובניה במשחק ידידות.

## תארים
;צ'.פ.ר. קלוז'
* אליפות רומניה (3): 2018/2019, 2019/2020, 2021/2022

## קישורים חיצוניים

## הערות שוליים

קטגוריה:כדורגלנים רומנים
קטגוריה:קשרי כדורגל רומנים
קטגוריה:כדורגלני צ'.פ.ר. קלוז'
קטגוריה:כדורגלני ראפיד בוקרשט
קטגוריה:כדורגלני נבחרת רומניה
קטגוריה:רומנים שנולדו ב-2000
WAV

**Waveform Audio File Format** (המכונה בדרך כלל **WAVE**, או **WAV** בשל סיומת הקובץ שלו) הוא פורמט של קובצי אודיו המשמש לאחסון קובצי אודיו במחשבים אישיים. הפורמט פותח על ידי IBM ומיקרוסופט והפך זמין לציבור לראשונה במהלך שנת 1991 ומאז הפך לאחד מהפורמטים הנפוצים ביותר לאחסון נתוני אודיו לא דחוסים. קובצי WAV משמשים לרוב אנשים המשתמשים בתוכנות אודיו מקצועיות להפקת מוזיקה ותכני אודיו אחרים, במיוחד כאשר הם מעוניינים להפיק קובצי אודיו באיכות צליל גבוהה אשר קרובה ככל הניתן לאיכות הצליל בהקלטה המקורית.

קובצי WAV לא דחוסים הם גדולים במיוחד בהשוואה לקובצי אודיו בפורמטים אחרים, כמו MP3 או AAC המשתמשים בטכניקות דחיסה על מנת להקטין את גודל הקובץ. לדוגמה, קובץ WAV טיפוסי לא דחוס משתמש יהיה בערך בגודל של 10 מגה-בייט לכל דקה של צליל אודיו באיכות CD (הקלטה באיכות 44.1 קילו-הרץ, 16 סיביות). בשל כך, למרות שהשימוש בקובצי WAV הוא אידיאלי לצורך שמירת אודיו באיכות צליל גבוהה, שיתוף קבצים של קובצי WAV באמצעות האינטרנט מעולם לא היה נפוץ.

זהו פורמט ברירת מחדל במערכת ההפעלה Microsoft Windows לאחסון אודיו לא דחוס. בשל כך הפורמט הפך לאורך השנים לפורמט הסטנדרטי עבור הקלטות של אודיו במחשבים עם מערכת ההפעלה Microsoft Windows.

## קישורים חיצוניים

## הערות שוליים

קטגוריה:פורמטים דיגיטליים
ז'וליאן דורנביל

**ז'וליאן דיינדה דורנביל** (בצרפתית: **Julien Dienda Duranville**; נולד ב-5 במאי 2006 באוקל שבבלגיה) הוא כדורגלן בלגי המשחק בעמדת קשר הכנף בקבוצת פ.צ. בזל בהשאלה מבורוסיה דורטמונד, ובנבחרת בלגיה.

## קריירת מועדונים
דורנביל נולד באוקלה שבבלגיה לאב איווארי ולאם קונגולזית.

הוא גדל במחלקת הנוער של אנדרלכט, וחתם על חוזה מקצועני ראשון בחודש מאי 2021. ב-22 במאי 2022 ערך את הופעת הבכורה שלו בקבוצה הבוגרת של המועדון, בתיקו 1-1 נגד קלאב ברוז' במסגרת ליגת העל הבלגית לעונת . הוא ערך שבע הופעות ליגה במדי הקבוצה הבוגרת של המועדון, בהן הבקיע שער אחד.

ב-27 בינואר 2023 חתם דורנביל בבורוסיה דורטמונד מהבונדסליגה. ב-27 במאי ערך את הופעת הבכורה שלו במועדון, בתיקו 2-2 נגד מיינץ 05 במסגרת המחזור ה-34 בליגה לעונת 2022/2023.

בינואר 2026 הושאל דורנביל עד תום עונת 2025/26 לפ.צ. בזל מליגת העל השווייצרית.

## קריירה בינלאומית
ב-6 בספטמבר 2024 ערך דורנביל את הופעת הבכורה שלו בנבחרת בלגיה, בניצחון 3-1 על נבחרת ישראל במסגרת ליגת האומות 2024/2025.

## קישורים חיצוניים

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני אנדרלכט
קטגוריה:כדורגלני בורוסיה דורטמונד
קטגוריה:כדורגלני פ.צ. בזל
קטגוריה:כדורגלני נבחרת בלגיה
קטגוריה:בלגים שנולדו ב-2006
קנת סקרמרהורן

**קֶנֶת דֶוִיט סְקֶרמֶרְהוֹֹרן** (באנגלית: **Kenneth Schermerhorn**) (20 בנובמבר 1929 - 18 באפריל 2005) היה מלחין ומנצח אמריקאי. הוא היה המנהל המוזיקלי של התזמורת הסימפונית של נאשוויל מ-1983 עד 2005.

## ביוגרפיה
### ילדות ונעורים
סקרמרהורן נולד בסקנקטדי שבמדינת ניו יורק. הוא למד נגינה בקלרינט, כינור וחצוצרה בבית ספרו, המשיך ללימודי מוזיקה בקונסרבטוריון למוזיקה של ניו אינגלנד, וסיים אותו בשנת 1950.

### קריירה
סקרמרהורן ניגן בחצוצרה עם התזמורת הסימפונית של בוסטון והפילהרמונית של קנזס סיטי, בין השאר. הוא גויס לצבא ארצות הברית, ובשנת 1953, כששירת בגרמניה, התמנה למנצח התזמורת הסימפונית של הארמייה השביעית של ארצות הברית. הייתה זו משרת הניצוח הראשונה שלו והוא הצליח בה יפה, ואף זכה במדליית אליזבת ספראג קולידג' ובפרס המוזיקה הבינלאומי ע"ש הרייט כהן למנצחים צעירים.

אחרי שחרורו מן הצבא, למד סקרמרהורן וניגן בהדרכתו של ליאונרד ברנשטיין במרכז המוזיקה טנגלווד במסצ'וסטס, שם זכה שנתיים רצופות בפרס הניצוח לזכר סרגיי קוסביצקי. בהמשך חייו, עבד סקרמרהורן שוב עם ברנשטיין כמשנה למנצח הפילהרמונית של ניו יורק.
  
בשנת 1957 התמנה סקרמרהורן למשרת מנהל מוזיקלי של תיאטרון הבלט האמריקאי, משרה בה התמיד עד 1968 ושוב מ-1982 עד 1984. ב-1977 ניצח סקרמרהורן על הפקת הטלוויזיה של מפצח האגוזים, בכיכובם של מיכאיל ברישניקוב וג'לסי קירקלנד עם תיאטרון הבלט האמריקאי. כמו כן ניצח על בלטים אחרים שבהם הופיע ברישניקוב בשנות ה-70, כגון "Push Comes To Shove" של טווילה תארפ. 

סקרמרהורן היה המנהל המוזיקלי של התזמורת הסימפונית של ניו ג'רזי משנת 1963 עד 1965. בשנת 1968 היה למנהל המוזיקלי והמנצח של התזמורת הסימפונית של מילווקי. בתקופת כהונתו שם, בשנת 1979, קיבל את מדליית סיבליוס מממשלת פינלנד על הביצוע יוצא הדופן שלו ליצירות מאת יאן סיבליוס.

ב-1983 הצטרף סקרמרהורן לתזמורת הסימפונית של נאשוויל כמנהל מוזיקלי ומנצח. מרכז הסימפונית סקרמרהורן בנאשוויל, טנסי נקרא על שמו. שם המרכז הוכרז לפני מותו.

סקרמרהורן היה גם המנהל המוזיקלי של התזמורת הפילהרמונית של הונג קונג בשנים 1984–1988. הוא עזר לשפר את איכות התזמורת וערך כמה הקלטות עם התזמורת. ראויים לציון במיוחד סיור הקונצרטים הראשון של התזמורת ב-1986 ברפובליקה העממית של סין, עם הסולנים סטפאני צ'ייז ולי ג'יאן, שעורר תשומת לב בתקשורת העולמית.

סקרמרהורן היה פטרון לאומי של "דלתה אומיקרון", אחווה מוזיקלית מקצועית בינלאומית.

## חיים אישיים ומוות
לסקרמרהורן היה בן, סטיבן סקרמרהורן, ושתי בנות, ורוניקה חזנוב ואריקה אנקונה. הוא קיים קשר רב-שנים עם מרתה ריברס אינגרם, אשת עסקים ופילנתרופית עתירת נכסים.  

קודם היה נשוי לבלרינה לשעבר לופה סראנו, ואחריה לזמרת הסופרן קרול נבלט.

סקרמרהורן מת ב-18 באפריל 2005, במרכז הרפואי של אוניברסיטת ואנדרבילט לאחר מחלה קצרה בלימפומה שאינה הודג'קין. אפרו נטמן בבסיס הפסל "החלילן" בגן המרכז הסימפוני "סקרמרהורן" בנאשוויל.

## לקריאה נוספת

*


## קישורים חיצוניים


* Nashville Symphony obituary


## הערות שוליים

קטגוריה:מנצחים אמריקאים
קטגוריה:חצוצרנים אמריקאים
קטגוריה:אמריקאים שנולדו ב-1929
קטגוריה:אמריקאים שנפטרו ב-2005
עמית אדלר

**עמית אדלר** (נולד ב-1981) הוא קצין בצה"ל בדרגת תת-אלוף המשמש כראש חטיבת תבל באגף התכנון.

## ביוגרפיה
אדלר התגייס ב-2001 לקורס טיס וסיים אותו ב-2004 במגמת טייסי קרב. הוא שירת בטייסת 106 (F-15B/C/D איגל), ב-2006 מונה להיות מדריך בבית הספר לטיסה בבסיס חצרים. ב-2008 פיקד על קורס מתקדם במגמת הקרב בביס"ט. ב-2009 מונה לסגן מפקד טייסת 106 (F-15B/C/D איגל). ב-2014 מונה לראש מדור בלהק מבצעי אוויר במטה חיל האוויר. ב-2015 מונה לסגן מפקד טייסת 253 (F16I). ב-2017 מונה למפקד טייסת תעופה בבסיס רמון. ב-2018 מונה למפקד טייסת 117 (F16C). ב-2021 מונה למפקד מרכז האש בפיקוד צפון.

ביולי 2024 מונה לראש חטיבת "תבל" והועלה לדרגת תת-אלוף.

## חיים אישיים
אדלר נשוי ואב לשלושה. הוא בעל תואר ראשון בהיסטוריה כללית מאוניברסיטת תל אביב, בוגר המכללה לביטחון לאומי ובעל תואר שני במדעי המדינה וביטחון לאומי באוניברסיטת חיפה. מתגורר במרכז הארץ.

## קישורים חיצוניים

* 
* 

קטגוריה:טייסי חיל האוויר הישראלי
קטגוריה:תתי-אלופים בצה"ל
קטגוריה:בוגרי המכללה לביטחון לאומי
קטגוריה:בוגרי אוניברסיטת תל אביב
קטגוריה:בוגרי אוניברסיטת חיפה
קטגוריה:ישראלים שנולדו ב-1981
לכודים (סרט, 1996)

**לכודים** (באנגלית: **Daylight**) הוא סרט אסונות אמריקאי משנת 1996 בבימויו של רוב כהן ובכיכובו של סילבסטר סטאלון. הסרט עוסק בניסיון נועז להציל קבוצה של אנשים שנתקעה במנהרה תת-קרקעית במנהטן לאחר פיצוץ. הסרט משלב סצנות אקשן מרהיבות עם רגעים דרמטיים ומותחים, והוא נחשב לסרט אסונות קלאסי של שנות ה-90.

הסרט יצא לאקרנים ב-6 בדצמבר 1996 בארצות הברית וב-26 בדצמבר בבריטניה. הוא קיבל ביקורות מעורבות והכניס 159 מיליון דולר ברחבי העולם אל מול תקציב של 80 מיליון דולר. 

## עלילה
הסרט מתחיל כאשר פיצוץ קטלני נגרם כתוצאה מתאונה בין משאית כימיקלים וכלי רכב אחרים במנהרת ה"הולנד טאנל" בניו יורק, המשמשת כמעבר בין מנהטן לניו ג'רזי. הפיצוץ חוסם את שני הכיוונים ומותיר את הניצולים לכודים מתחת לנהר ההדסון. הם מתמודדים עם דליפות רעילות, אש, והחשש שהמנהרה כולה תקרוס.

קית' לטרל (סילבסטר סטאלון), לשעבר ראש יחידת חילוץ והצלה, נשכר כדי לנסות להציל את הלכודים. קית' נכנס למנהרה דרך פתח צדדי ומנסה להוביל את הניצולים החוצה, כשהם מתמודדים עם סכנות שונות שמאיימות על חייהם.

## צוות השחקנים
* **[[סילבסטר סטאלון]]** בתפקיד קית' לטרל
* **[[איימי ברנמאן]]** בתפקיד מדלין תומפסון, אחת מהניצולות במנהרה
* **[[ויגו מורטנסן]]** בתפקיד רוי נורמן, אתלט ואיש עסקים
* **[[דן הדייה]]** בתפקיד פרנק קרפא, מנהל תחבורה

## ביקורות
לכודים קיבל ביקורות מעורבות עם יציאתו לאקרנים. חלק מהמבקרים שיבחו את ההפקה הגדולה והמתח המתמשך, בעוד שאחרים מתחו ביקורת על העלילה הפשטנית והדמויות הפחות מפותחות. עם זאת, סצנות האקשן והאפקטים המיוחדים זכו להערכה, והסרט נחשב לסרט אקשן מוצלח בקופות, עם הכנסות של כ-159 מיליון דולר ברחבי העולם.

באתר Rotten Tomatoes, הסרט קיבל ציון של 26% מצד המבקרים על סמך 43 ביקורות, בעוד הקהל העניק לסרט ציון גבוה יותר של 38%. באתר Metacritic, הסרט קיבל ציון של 45 מתוך 100 על סמך 17 ביקורות, מה שמעיד על ביקורות מעורבות.
## קישורים חיצוניים

## הערות שוליים

קטגוריה:סרטי אולפני יוניברסל
קטגוריה:ניו יורק בקולנוע
קטגוריה:סרטי 1996
קטגוריה:סרטים שצולמו בניו ג'רזי
נשק קטלני 3

**נשק קטלני 3** (באנגלית: **Lethal Weapon 3**) הוא סרט פעולה אמריקאי משנת 1992, בבימויו של ריצ'רד דונר. זהו הסרט השלישי בסדרת סרטי נשק קטלני, בכיכובם של מל גיבסון ודני גלובר, הממשיכים לגלם את השוטרים מרטין ריגס ורוג'ר מורטאו. הסרט משלב אלמנטים של אקשן והומור ומציג את הדמויות כשהן מתמודדות עם פושעים מושחתים ומבצעים קרב נוסף לצד האתגרים האישיים שלהן.
הסרט זכה להצלחה קופתית, והכניס למעלה מ-320 מיליון דולר ברחבי העולם. זה היה הסרט החמישי עם הרווחים הגבוהים ביותר של 1992 והסרט המרוויח ביותר בסדרה בסך הכל. אחרי הסרט הגיע נשק קטלני 4 ב-1998.

## תקציר העלילה
הסרט ממשיך לעקוב אחרי שני השוטרים מרטין ריגס (מל גיבסון) ורוג'ר מורטאו (דני גלובר), הפועלים יחד ב-LAPD. הפעם, הצמד מתמודד עם סוחר נשק לשעבר במשטרת לוס אנג'לס שמוכר נשק כבד ופגזים לשוק השחור. בנוסף למאבקם בפשע, רוג'ר נאלץ להתמודד עם פרישתו הקרבה מהמשטרה, ואילו ריגס מתקרב למפקחת הפנים, לורנה קול (רנה רוסו), שמצטרפת לצוות החוקרים.

## צוות השחקנים הראשי
* **[[מל גיבסון]]** בתפקיד מרטין ריגס
* **[[דני גלובר]]** בתפקיד רוג'ר מורטאו
* **[[ג'ו פשי]]** בתפקיד ליאו גץ, דמות קומית שממשיכה ללוות את השוטרים
* **[[רנה רוסו]]** בתפקיד לורנה קול, קצינת מח"ש
* **[[סטיוארט וילסון]]** בתפקיד ג'ק טראוויס, הפושע הראשי

## ביקורות
נשק קטלני 3 זכה לביקורות חיוביות, עם דגש על סצנות האקשן וההומור, כמו גם הכימיה בין גיבסון וגלובר. עם זאת, חלק מהמבקרים טענו שהעלילה חזרה על עצמה ושלא היה הרבה חידוש בהשוואה לשני הסרטים הקודמים בסדרה. הסרט היה להצלחה מסחרית משמעותית, כשהכניס כ-320 מיליון דולר ברחבי העולם. באתר Rotten Tomatoes, הסרט קיבל ציון של 60% מצד המבקרים, המבוסס על 40 ביקורות, עם ציון קהל גבוה יותר של 64%. באתר Metacritic, הסרט קיבל ציון של 40 מתוך 100, המבוסס על ביקורות מעורבות.
## קישורים חיצוניים

## הערות שוליים

קטגוריה:סרטי האחים וורנר
קטגוריה:לוס אנג'לס בקולנוע
קטגוריה:סרטי המשך אמריקאיים
קטגוריה:סרטי 1992
קטגוריה:סרטי ריצ'רד דונר
ועדת המודיעין המשולבת (הממלכה המאוחדת)

**ועדת המודיעין המשולבת** (באנגלית: **Joint Intelligence Committee**) היא גוף מרכזי בקהילת המודיעין הבריטית, האחראי על ניתוח והערכה של מידע מודיעיני, והצגתו בפני מקבלי ההחלטות בממשלה הבריטית. ועדת המודיעין המשולבת הוקמה בשנת 1936 במטרה לשפר את שיתוף הפעולה בין סוכנויות המודיעין השונות ולספק תמונה ברורה ומדויקת של המצב הביטחוני העולמי. ועדת המודיעין המשולבת מורכבת מנציגים בכירים מכל סוכנויות המודיעין הבריטיות, ביניהם: MI5, MI6 ,GCHQ ומודיעין ההגנה.

חברי הוועדה נדרשים להפנות לתשומת לבם של השרים והמשרדים הרלוונטיים, לפי העניין, הערכות אשר יש בהן כדי להצדיק פעולה אופרטיבית, תכנונית או מדיניותית. הוועדה רשאית להקים, בהתאם לצורך, ועדות משנה וגורמי עבודה קבועים או זמניים, לשם מימוש אחריותה.

היושב־ראש נושא באחריות מפורשת להבטיח כי תפקידה של הוועדה בתחומי הניטור וההתרעה מבוצע ביעילות.

## היסטוריה
על רקע עליית הנאציזם והתחזקות גרמניה עלתה החשיבות בשיתוף הפעולה בין סוכנויות המודיעין השונות של בריטניה. תחילה, תפקידה היה מוגבל, אך עם פרוץ מלחמת העולם השנייה, גדלה חשיבותה והיא הפכה לגוף מרכזי בקבלת החלטות מודיעיניות. במהלך מלחמת העולם השנייה, ועדת המודיעין המשולבת שימשה ככלי מרכזי לניתוח מידע מודיעיני הנוגע למלחמה, וסיפקה הערכות מצב חיוניות למפקדים הצבאיים ולממשלה הבריטית.

בתקופת המלחמה הקרה, המשיכה ועדת המודיעין המשולבת לשמש כגוף מרכזי בקהילת המודיעין הבריטית, והתמקדה בניתוח האיום הסובייטי. עם נפילת ברית המועצות, התרחבו תחומי פעילותה של הוועדה, והיא החלה להתמקד במגוון רחב של איומים, ביניהם טרור, הפצת נשק להשמדה המונית, וסכסוכים אזוריים.

## תפקיד וסמכויות
##### תפקידי ועדת המודיעין המשולבת:
* להעריך אירועים ומצבים הקשורים ליחסי חוץ, הגנה, טרור, פעילות פלילית בינלאומית חמורה, עניינים מדעיים, טכנולוגיים וכלכליים בעלי ממד בין־לאומי, וכן סוגיות בינלאומיות נוספות – תוך הסתמכות על מודיעין מסווג, דיווחים דיפלומטיים וחומרי קוד פתוח.
* לנטר ולהתריע מראש על התפתחותם של איומים והזדמנויות, ישירים ועקיפים, בתחומים אלה – הן כלפי האינטרסים והמדיניות של בריטניה והן כלפי הקהילה הבין־לאומית כולה.
* לעקוב באופן שוטף אחר איומים על ביטחון הפנים והחוץ, ולספק מענה לבעיות ביטחוניות שיופנו אליו.
* לתרום לגיבוש קביעות של דרישות וסדרי עדיפויות לאיסוף מודיעין, ולמשימות נוספות המבוצעות בידי סוכנויות המודיעין.
* להחזיק בסמכות פיקוח על יכולות הניתוח של קהילת המודיעין, באמצעות ראש התחום המקצועי לניתוח מודיעין.
* לשמור על קשרים עם שירותי מודיעין במדינות חבר העמים הבריטי ובמדינות זרות, לפי הצורך, ולבחון את האפשרות להנגיש בפניהם תוצרי מודיעין.

## ראו גם
* חטיבת המחקר (ישראל)
* משרד ראש המודיעין הלאומי (ארצות הברית)
* המתאם הלאומי למודיעין ומלחמה בטרור (צרפת)

## קישורים חיצוניים
* 

## הערות שוליים

קטגוריה:הממלכה המאוחדת: צבא וביטחון
קטגוריה:קהילת המודיעין הבריטית
קטגוריה:ממשלת בריטניה
בד ג'רסי

שמאל|ממוזער|210px|בד ג'רסי אינטרלוק
שמאל|ממוזער|210px|קדמת בד ג'רסי סינגל תחת מיקרוסקופ
**בד ג'רסי** (או ג'רזי) הוא בד סרוג המשמש בעיקר לייצור ביגוד. במקור הוא היה עשוי צמר, אך כיום הוא עשוי גם מכותנה וסיבים סינתטיים.
## היסטוריה
הבד הופק לראשונה בג'רסי שבאיי התעלה, שהיו יצואנים חשובים של בדים סרוגים מאז ימי הביניים.

בשנת 1916, גבריאל "קוקו" שאנל הרגיזה את תעשיית האופנה על ידי שימוש בג'רסי בתקופה שבה הבד היה מיועד אך ורק להכנת בגדים תחתונים. "המעצבת הזו עשתה את הג'רסי למה שהוא היום - אנחנו מקווים שהיא מרוצה", אמר ווג ב-1999. "זה חלק מהחיים שלנו כמעט כמו סרז' כחול."

## מבנה הבד
ג'רסי הוא בד סרוג בסריגת ערב, על סט יחיד של מחטים, כאשר כל הלולאות משתלבות באותו כיוון. באופן כללי, הבד נסרג בתפר פשוט.

מאידך, הג'רסי הכפול נסרג באמצעות שני סטים של מחטים, אינו מתכרבל בקצוות (בעת הגזירה) ובעל מבנה בד יציב יותר.

## סוגים
הבד יכול להיות עשוי סריג סינגל גמיש מאוד, ולרוב קל משקל, עם צד אחד חלק והצד השני בעל פלומה. כאשר הבד נעשה עם חוט דק, זהו הבד שנעשה בו השימוש נפוץ ביותר לייצור חולצות טריקו.

בנוסף, הבד יכול להיות ג'רסי סרוג כפול (או ג'רסי אינטרלוק), עם מידת גמישות נמוכה יותר. על ידי חיבור של שני סריגי סינגל יחד כך ששני הצדדים החלקים כלפי חוץ, ושני הצדדים בעלי הפלומה אחד כלפי השני, נוצר בד כבד יותר. ג'רסי אינטרלוק משמש לעיתים כסריג חלופי רשמי יותר לבד הפיקה בייצור חולצות פולו והוא בדרך כלל הסריג המועדף על אלו העשויות מכותנת פּימַה.

ג'רסי נחשב בתור בד מצוין ללבוש עטוי, כמו שמלות וחולצות נשים.

ניתן להבחין בין סוגי הג'רסי הבאים:
* ג'רסי סינגל
* ג'רסי כפול
* ג'רסי אינטרלוק
* ג'רסי ג'קארד
* ג'רסי קלוק
* ג'רסי סטרץ'

## קישורים חיצוניים

## הערות שוליים

קטגוריה:בדים
וולטר הופקר

**וולטר אוקלי הופקר** (באנגלית: **Walter Oakley Hoffecker**; 20 בספטמבר 1854 - 23 בינואר 1934) היה מהנדס, איש עסקים ופוליטיקאי אמריקאי, איש המפלגה הרפובליקנית אשר כיהן כחבר בית הנבחרים של ארצות הברית מטעם דלאוור.

## ביוגרפיה
### ראשית חייו ומשפחתו
הופקר נולד ב-20 בספטמבר 1854 בסמירנה שבדלאוור. ב-1872 השלים את לימודיו בסמינר סמירנה, ובספטמבר 1873, הוא נכנס לאוניברסיטת ליהיי בבית לחם, פנסילבניה, שם למד הנדסה אזרחית.

### קריירה מקצועית
הופקר עסק במגוון מיזמים עסקיים באזור סמירנה לרבות חקלאות, ביטוח, בנקאות ושימורי שימורים. כמהנדס מקצועי עם עניין ומומחיות בנושאי תחבורה, הוא ירש את אביו כנשיא חברת התחבורה של פילדלפיה וסמירנה. הוא היה גם מנהל מסילת הרכבת של דלאוור וחבר בוועדת הכבישים המהירים של המדינה ב-1917. האינטרס הבנקאי של הופקר היה בנק מגדלי הפירות והנאמנות של סמירנה, שבה הוא היה נשיא במשך שלושים ושתיים שנה.

בבחירות מיוחדות ב-6 בנובמבר 1900, למילוי המקום הפנוי שנגרם על ידי מותו של אביו, חבר בית הנבחרים ג'ון ה. הופקר, נבחר הופקר לבית הנבחרים של ארצות הברית, תוך שהוא מביס את הדמוקרט אדוארד פאולר. הוא כיהן ברוב הרפובליקני במהלך המושב האחרון של הקונגרס ה-56. הוא לא ביקש להיבחר מחדש לכהונה מלאה וכיהן רק מ-6 בנובמבר 1900 עד 4 במרץ 1901, בתקופת ממשלו של נשיא ארצות הברית ויליאם מקינלי. מספר שנים מאוחר יותר, ב-1908, היה הופקר ציר בוועידה הלאומית הרפובליקנית.

### מוות ומורשת
הופקר מת ב-23 בינואר 1934 בסמירנה ונקבר שם בבית הקברות בגלנווד. ביתו חוות אייבי דייל נרשמה ברשימה מרשם הלאומי של מקומות היסטוריים בשנת 1973.

## קישורים חיצוניים
*
* 

קטגוריה:אמריקאים ילידי דלאוור
קטגוריה:מהנדסים אמריקאים
קטגוריה:בוגרי אוניברסיטת ליהיי
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1854
קטגוריה:אמריקאים שנפטרו ב-1934
בלע בן בנימין

**בֶּלַע** הוא דמות מקראית, בנו הבכור של בנימין ונכדם של יעקב ושל רחל. לבלע היו תשעה אחים: בכר, אשבל, גרא, נעמן, אחי, ראש, מֻפִּים, חֻפִּים וארד.

נמנה בדור יורדי מצרים בעת ירידת יעקב למצרים. 

על פי ספר הישר, אימו הייתה **מָחַלְיָא בת ארם** אשתו הראשונה של בנימין.

## שמו
השם בלע מופיע כבר במקרא קודם לכן כשם של מקום, בתור שמה הקודם של העיר צוער או מאוחר יותר בשם בלע בן בעור.

### מדרש השם
על פי מדרש השם, בלע נקרא על שם יוסף, ש**נבלע** בין האומות. 

מדרש אחר מצטט את בנימין מספר ליוסף (לפני שנתוודע לאחיו) שבלע נקרא כך מפני שיוסף "נבלע ממני". 

פירושים אלו מבוססים על המדרש לפיו נתן בנימין לכל בניו שמות הקשורים לאחיו האובד יוסף.

### השם במחקר

התיבה בלע נמצאה בחרס מן המאה ה-14 לפנה"ס שנמצאה בתל חסי. מרטין נות גוזר את השם המקראי מן השם הערבי בלע' שמשמעותו "איש דברים".

## צאצאיו

לבלע היו מספר בנים, שניים מהם נקראו על שם שני אחיו: ארד ונעמן.

במפקד בני ישראל בערבות מואב קראו לשושלת של בלע בשם "משפחת הַבַּלְעִי". עם זאת לפי רש"י לארד ונעמן בניו של בלע היו משפחות גדולות מאד ונקראו באופן יחסית חריג במקרא כשושלות משפחות בפני עצמן, כך שמשפחת הבלעי מתייחסת לשאר בני בניו של בלע ולא להם.  

ישנם הבדלים בין רשימות בני בלע המוזכרים במקומות שונים במקרא, לכך ניתנו הסברים שונים.

## לקריאה נוספת
* 
## הערות שוליים

קטגוריה:אישים משבט בנימין
קטגוריה:יורדי מצרים
נשק קטלני 4

**נשק קטלני 4** (באנגלית: **Lethal Weapon 4**) הוא סרט פעולה משנת 1998, בבימויו של ריצ'רד דונר. זהו הסרט הרביעי בסדרת סרטי נשק קטלני, בו מככבים מל גיבסון ודני גלובר בתפקידים המרכזיים. הסרט ממשיך את סיפורי השוטרים מרטין ריגס ורוג'ר מורטאו, כשהפעם הם מתמודדים עם מאפיה סינית המאיימת על עירם. זהו הסרט האחרון בסדרה שביים דונר לפני מותו, והאחרון שיצא לאקרנים בקולנוע.
הסרט יצא לאקרנים ב-10 ביולי 1998 על ידי אולפני האחים וורנר וזכה לביקורות מעורבות מהמבקרים. הוא הכניס 285 מיליון דולר ברחבי העולם, והפך לסרט העשירי עם הרווחים ביותר של 1998.

## תקציר העלילה
רוג'ר מורטאו (דני גלובר) ומרטין ריגס (מל גיבסון) שוב מוצאים עצמם במרכזה של פרשת פשע גדולה, הפעם נגד ארגון פשע סיני שמבריח אנשים לארצות הברית ומשתמש בהם כעבדים. לאורך הדרך, הם נעזרים בליאו גץ (ג'ו פשי) ובלורנה קול (רנה רוסו), חברתו של ריגס. בנוסף לאקשן הרגיל, הסרט עוסק גם בשינויי החיים האישיים של ריגס ומורטאו, שמתמודדים עם משפחות גדלות ואחריות חדשה.

## צוות השחקנים הראשי
* **[[מל גיבסון]]** בתפקיד מרטין ריגס
* **[[דני גלובר]]** בתפקיד רוג'ר מורטאו
* **[[ג'ו פשי]]** בתפקיד ליאו גץ
* **[[רנה רוסו]]** בתפקיד לורנה קול
* **[[כריס רוק]]** בתפקיד לי בוטרס, שוטר צעיר המתחתן עם בתו של מורטאו
* **[[ג'ט לי]]** בתפקיד וו סינג קו, הפושע הראשי בסרט

## ביקורות
נשק קטלני 4 זכה לביקורות מעורבות עם יציאתו לאקרנים. המבקרים שיבחו את הכימיה בין הדמויות המרכזיות, במיוחד בין גיבסון וגלובר, וכן את תוספת האקשן שג'ט לי הביא לסרט. עם זאת, היו גם ביקורות שטענו שהסרט חזר על מוטיבים שכבר נראו בסרטים הקודמים בסדרה.

מבחינה מסחרית, הסרט היה להצלחה גדולה, כשהכניס כ-285 מיליון דולר ברחבי העולם. הוא הפך לסרט האקשן הפופולרי ביותר בזמנו.
באתר Rotten Tomatoes, הסרט קיבל ציון של 52% מצד המבקרים, המבוסס על 63 ביקורות, עם ציון קהל של 64%. באתר Metacritic, הסרט קיבל ציון של 37 מתוך 100, המבוסס על 21 ביקורות.
## קישורים חיצוניים

## הערות שוליים

קטגוריה:סרטי האחים וורנר
קטגוריה:לוס אנג'לס בקולנוע
קטגוריה:סרטי המשך אמריקאיים
קטגוריה:סרטי 1998
קטגוריה:סרטי ריצ'רד דונר
פורע החוק ג'וסי וולס

**"פורע החוק ג'וסי וולס"** (באנגלית: **The Outlaw Josey Wales**, מתורגם גם כ"**איש ההפקר"**) הוא סרט מערבון אמריקאי משנת 1976, בבימויו ובכיכובו של קלינט איסטווד. הסרט מבוסס על הרומן Gone to Texas מאת פורסט קרטר ומספר את סיפורו של חוואי בשם ג'וסי וולס, שהופך לנמלט לאחר שמשפחתו נרצחת על ידי חיילי צבא האיחוד במלחמת האזרחים האמריקאית. בעודו מבקש נקמה, ג'וסי מוצא את עצמו נמלט מרשויות החוק, ובדרך הוא מצרף אליו קבוצה מגוונת של דמויות שנאבקות לשרוד.

הסרט זכה להצלחה מסחרית, והרוויח 31.8 מיליון דולר מול תקציב של 3.7 מיליון דולר. בשנת 1996, הסרט נבחר לשימור במרשם הסרטים הלאומי של ארצות הברית על ידי ספריית הקונגרס כ"משמעותי מבחינה תרבותית, היסטורית או אסתטית".

## עלילה
ג'וסי וולס (קלינט איסטווד) הוא חוואי שליו ממיזורי, שחייו נהרסים כאשר חיילים מצבא האיחוד רוצחים את אשתו ובנו ושורפים את ביתו במהלך מלחמת האזרחים האמריקאית. בעקבות האסון, וולס יוצא למסע נקמה נגד חיילי האיחוד ונעשה לפורע חוק מבוקש. בזמן שהוא מנסה לשרוד, הוא אוסף סביבו קבוצת אנשים הכוללת אינדיאנים, נשים וילדים, שנאלצים להתמודד עם איומים חיצוניים ופנימיים בזמן שהם נמלטים מרודפיהם.

## צוות השחקנים
* **[[קלינט איסטווד]]** בתפקיד ג'וסי וולס
* **[[צ'יף דן ג'ורג']]** בתפקיד לון וולף, אינדיאני שחובר לג'וסי
* **[[סונדרה לוק]]** בתפקיד לורה לי, צעירה שמצטרפת לקבוצה
* **ביל מק'יני** בתפקיד טרג, חייל לשעבר שצד את וולס

## ביקורות
פורע החוק ג'וסי וולס זכה לשבחים רבים מצד המבקרים והקהל, והפך לאחד מהסרטים המוערכים ביותר של קלינט איסטווד. הסרט שיבח את הצילום, העלילה הרגשית, וההופעות של איסטווד ודמויות המשנה. כמו כן, הסרט נתפס כקלאסיקה בז'אנר המערבונים ומשלב אלמנטים של דרמה ופעולה לצד סוגיות מוסריות מורכבות.

באתר Rotten Tomatoes, הסרט קיבל ציון של 91% מצד המבקרים, מה שמעיד על שבחים רחבים. ב-Metacritic, הסרט זכה לציון של 69 מתוך 100, בהתבסס על ביקורות חיוביות.

## קישורים חיצוניים

#### ביקורות
* 

## הערות שוליים

קטגוריה:סרטים אנטי-מלחמתיים
קטגוריה:סרטי האחים וורנר
קטגוריה:סרטים בשימור ספריית הקונגרס
קטגוריה:סרטי קלינט איסטווד
קטגוריה:סרטי מלחמת האזרחים האמריקנית
קטגוריה:סרטי 1976
קטגוריה:סרטים המבוססים על רומנים אמריקאים
ג'ון הופקר

**ג'ון הנרי הופקר** (באנגלית: **John Henry Hoffecker**; 12 בספטמבר 1827 - 16 ביוני 1900) היה מהנדס ופוליטיקאי אמריקאי, איש המפלגה הרפובליקנית, אשר כיהן כחבר בית הנבחרים של ארצות הברית מטעם דלאוור.

## ביוגרפיה
### ראשית חייו ומשפחתו
הופקר נולד ב-12 בספטמבר 1827 במחוז קנט, ליד סמירנה שבדלאוור, והיה בנם של ג'וזף ורייצ'ל ואן גאסקן הופקר. הוא למד הנדסה אזרחית והחל לעסוק במקצוע זה ב-1853. הוא התחתן פעמיים, תחילה עם אני א. אפלטון, ממנה נולדו לו ארבעה ילדים, וולטר, ג'ון א., ג'יימס אדווין ואנני. הוא נישא בשנית לשרלוט ג'רמן, אלמנתו של ג'וזף ה. הופקר. היא הייתה מיסיונרית בסין מ-1875 עד 1878.

### קריירה פוליטית
הופקר היה במקור חבר המפלגה הוויגית, אבל כמו רבים אחרים, הפך לרפובליקני ב-1856. הוא היה ציר בוועידה הלאומית הרפובליקנית בשנים 1876 ו-1884. הוא היה גם נשיא מועצת העיר סמירנה מ-1878 עד 1898. הוא נבחר לבית הנבחרים של דלאוור בשנת 1888, כיהן במושב 1889–1890 ונבחר ליושב ראש. הוא התמודד על תפקיד המושל ב-1896 כמועמד הן של הרפובליקנים של האיחוד (שנשלטה על ידי ג'יי אדוארד אדיקס), והן של המפלגה הלאומית (יריבה של מפלגת האיסור). עם זאת, מספיק קולות למועמד הרפובליקני הקבוע (האנטי-אדיקס), ג'ון ק. היגינס, גרמן לכך שהדמוקרטי אבה טאנל ייבחר.

בשנת 1898 נבחר הופקר לבית הנבחרים של ארצות הברית בשנת 1898, כשהביס את חבר בית הנבחרים הדמוקרטי המכהן לוין אירווינג הנדי. הוא כיהן עם סיעת הרוב הרפובליקנית בקונגרס ה-56. ב-16 ביוני 1900, במהלך ביקור בבית מהוועידה הלאומית הרפובליקנית ב-1900 בפילדלפיה, לקה הופקר בשבץ מוחי ומת. הוא כיהן מ-4 במרץ 1899, עד מותו, בתקופת ממשלו של נשיא ארצות הברית ויליאם מקינלי.

הוא נקבר בבית הקברות ב סמירנה, בגלנווד. בנו, וולטר הופקר, נבחר להשלים את כהונתו בבית הנבחרים של ארצות הברית. ביתו, אייבי דייל חוות, נרשם במרשם הלאומי של מקומות היסטוריים בשנת 1973.

## קישורים חיצוניים
*
* 

קטגוריה:אמריקאים ילידי דלאוור
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1827
קטגוריה:אמריקאים שנפטרו ב-1900
זלדה ויליאמס

**זלדה ריי ויליאמס** (נולדה ב-31 ביולי 1989) היא שחקנית, ובמאית אמריקאית. זלדה היא בתם של השחקן והקומיקאי המנוח רובין ויליאמס ושל מפיקת הסרטים מרשה גארסס ויליאמס .

## ביוגרפיה
זלדה ויליאמס נולדה בניו יורק ב-31 ביולי 1989. שמה ניתן לה על שם הנסיכה זלדה מסדרת משחקי הווידאו הפופולרית האגדה של זלדה בעיקר בשל אהבתו של אביה למשחקי וידאו. אמה היא ממוצא פיליפיני ופיני.

בשנת 1994, כאשר היא הייתה בת חמש, זלדה הופיעה יחד עם אביה בסרט הטלוויזיה "In Search of Dr. Seuss". כאשר היא הייתה בשנות העשרה היא החלה להתמקד במשחק יותר ברצינות.

בשנת 2004 שיחקה בסרט הדרמה "House of D" בבימויו של דייוויד דוכובני, בו היא גם שיחקה יחד עם אביה והשחקן אנטון ילצ'ין, בתור אהבתו הראשונה של הדמות אותה גילם ילצ'ין.

במהלך השנים הבאות היא שיחקה בסרטים עצמאיים שונים, כולל קומדיית האימה Detention בשנת 2011 ובסרט הדרמה Never בשנת 2014. לאורך השנים זלדה גם שיחקה בתפקידי אורח בסדרות טלוויזיה שונות כמו "זאב צעיר" ו"ג'יין הבתולה". בשנת 2014 זלדה דיבבה את דמותה של קובריה, האנטגוניסטית הראשית בעונה האחרונה של סדרת האנימציה "האגדה של קורה".

בנוסף למשחק, לאורך השנים ויליאמס עסקה גם בכתיבה ובימוי. סרט הראשון אותה ביימה היה הסרט הקומי הקצר "שרימפס" משנת 2018, בו היא גם שיחקה. הסרט עוסק בחייהם של דומינטריקסיות בלוס אנג'לס.

בשנת 2024 היא ביימה את הסרט העלילתי הראשון שלה "ליסה פרנקנשטיין".

## קישורים חיצוניים

## הערות שוליים

קטגוריה:מדבבות אמריקאיות
קטגוריה:אמריקאים ממוצא פיני
קטגוריה:שחקניות ילדות אמריקאיות
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
העיר העתיקה של לבוב

**העיר העתיקה של לבוב** (באוקראינית: **Старе Місто Львова**) היא המרכז ההיסטורי של העיר לבוב, בתוך מחוז לבוב באוקראינה, ששטחו כ-1,214 דונם והוכר ב-1975 כאזור שימור היסטורי, אדריכלי, ממלכתי.

## אונסק"ו
בשנת 1998 הכיר ארגון החינוך, המדע והתרבות של האומות המאוחדות (UNESCO) במרכז ההיסטורי של לבוב, כאתר מורשת עולמית. אונסק"ו מסר הצהרה המסבירה את בחירתו:

## רשימת אתרים בעיר העתיקה
שמאל|ממוזער| מתחם כנסיית הדורמיציון נשלט על ידי מגדל , שנבנה לפני כ-400 שנה.
ממוזער| רחוב בעיר העתיקה של לבוב
בעיר העתיקה ישנם שלושה אזורים מרכזיים ובהם כ-2,007 נקודות ציון היסטוריות, מהן 214 נחשבות כנקודות ציון לאומיות.

ממוזער|אזור פידזמצ'ה במבט על

### אתרים באזור פידזמצ'ה (Pidzamche)
* שכונת  הייתה המרכז המקורי של העיר והיא כוללת גם את שכונת .
* כנסיית ניקולס הקדוש (St. Nicholas).
* כנסיית St. Paraskeva-Praxedia (יום שישי הטוב) - מכילה "איקונוסטסיס" משנת 1740.
*  המכילים יצירות אמנות של לזר פסלבסקי (Lazar Paslavsky) ו
* כנסיית יוחנן המטביל המשמשת מוזיאון לשרידים עתיקים של לבוב. הכנסייה הוקדשה לאשתו ההונגרית של המלך  ליאו, שהייתה בתו של המלך בלה הרביעי.
* כנסיית  הכנסייה של המתיישבים הגרמנים בעיר.

### Seredmistia - מרכז העיר
*  הכולל את בניין בית העירייה של לבוב (במרכז) ואת הבניינים שסביב הכיכר.
*  לצד הכנסייה, כולל את קפלת "שלושת הפרלטים" ומגדל קורניאקט (Korniakt's Tower).
*  הכולל מגדל פעמונים, עמוד עם פסל של כריסטופר הקדוש, בניין ששימש בעבר בנק ארמני, ארמון הארכיבישופים הארמנים ומנזר ארמני - בנדיקטיני.
* .
*  (כיום כנסיית סנט אנדרו) הכולל קתדרלה, מנזר, מגדל פעמונים, רוטונדה וחומות הגנה
* .
*  (כיום כנסיית הסעודה האחרונה) הכולל מנזר ומגדל פעמונים.
* ביצורי העיר הכוללים את , מגדל אבק השריפה, מגדל חרשי העץ והחבלים, הארסנל המלכותי ו"מעוז" של חומת ההגנה התחתונה.
* בית חברת הביטוח "דניסטר" (Dnister).

### כנסיית סנט יורה (ג'ורג' הקדוש), לוחם הדרקון
* ממוזער|קתדרלת סנט ג'ורג' בלבוב ולצדה , מגדל פעמונים וחומה עם שני שערים (השוק והעיר)

### ציוני דרך בעיר העתיקה שאינם חלק מאתר המורשת העולמית
*  (כנסיית סנט מיכאל).
*  (כנסיית הטיהור - Church of Purification).
* כנסיית מרטין הקדוש (הכנסייה הבפטיסטית).
* . ממוזער|תיאטרון לבובכנסיית קזימיר הקדוש.
* .
*  משמש כמעונו של נשיא אוקראינה.
* בורסת הסחורות.

## קישורים חיצוניים

## הערות שוליים

קטגוריה:אוקראינה: אתרי מורשת עולמית
קטגוריה:לבוב
הבחירות לראשות העבודה (1969)

**הבחירות לראשות [[מפלגת העבודה הישראלית]]** נערכו ב-7 במרץ 1969. לאחר מותו של ראש המפלגה וראש הממשלה לוי אשכול, בחר מרכז המפלגה את גולדה מאיר למנהיגת המפלגה.

## הבחירות
ב-26 בפברואר 1969 נפטר לוי אשכול, מנהיג מפלגת העבודה וראש ממשלת ישראל, ראש הממשלה הראשון של ישראל שמת בעת כהונתו. יגאל אלון מונה לראש הממשלה בפועל במקומו של אשכול.

אלון ושר הביטחון משה דיין ביקשו להתמודד על ראשות המפלגה. עם זאת, הם לא היה חלק אינטגרלי בממסד המפלגה, וכל אחד מהם נתקל בהתנגדות משמעותית מצד חלקים משמעותיים במפלגה. אלון נחשב לשמאלני מדי על ידי הסוציאליסטים של "הממסד הישן". דיין היה דמות שנויה במחלוקת, ופופולרי יותר בקרב צעירים מאשר בממסד המפלגה. בסופו של דבר, הממסד הישן של המפלגה (שהייתה לו השפעה רבה על תהליך הבחירות) החליט לתמוך בגולדה מאיר. מאיר הייתה אחת הדמויות המשפיעות ביותר במפלגת העבודה הישראלית, ואויבת פוליטית של דיין. עם זאת, מאיר נרתעה מלהתמודד לתפקיד, והביעה דאגה לבריאותה במקרה שתיבחר. מאיר תמכה באלון לראשות הממשלה.

ב-2 במרץ 1969 נערכה הצבעה בין שרי הממשלה המשתייכים למפלגת העבודה שבה הם העדיפו שמאיר תנהיג את המפלגה. ב-3 במרץ 1969 אישרה הנהגת המפלגה את הבחירה במאיר בהצבעה פה אחד, עם שבעה נמנעים. הנמנעים היו דיין ושישה חברים נוספים מחברי מפלגת רפ"י לשעבר שהתמזגו שנה קודם לכן עם מפלגת העבודה. לאחר בחירת ההנהגה במאיר, דיין הצהיר כי יעמוד מאחורי כל החלטה שמרכז המפלגה יקבל ב-7 במרץ, ולא יתמודד על ההנהגה. זו הייתה הפתעה. מאיר מצידה ציינה לאחר הישיבה כי היא מוכנה לשקול לכהן כראש המפלגה, והעירה, "אני תמיד מקבלת את ההחלטות של מוסדות המפלגה. אחשוב על מה ששמעתי בוועדה הזו, ואז אגיע למסקנה".

היו שראו בהצבעה רק בחירת יורש זמני של אשכול, ולא הצבעה ארוכת טווח. לא היה ברור, מפאת גילה ובריאותה, כמה זמן עשויה מאיר לכהן אם תיבחר. רבים שיערו כי היא רק תכהן כראש ממשלת מעבר.

## תוצאות ההצבעה
ב-7 במרץ נערכה ההצבעה במרכז המפלגה. מרכז המפלגה בחר פה אחד (אם כי היו 45 נמנעים) במאיר לראשות המפלגה. ככל הנראה כמעט כל הנמנעים היו תומכי דיין. לאחר ההצבעה קיבלה מאיר את תפקיד ראש המפלגה לקראת הבחירות לכנסת השביעית, והצהירה כי תקבל את המינוי כפי שקיבלה את כל החלטות המפלגה הקודמות. היא גם נשבעה לשמור על אחדות בין סיעות הממשלה.

## קישורים חיצוניים
* 

## הערות שוליים

קטגוריה:בחירות מקדימות במפלגת העבודה
קטגוריה:1969 בישראל
קטגוריה:גולדה מאיר
נאנאי

| אגן ניקוז = 16,988.4
| גובה מוצא = 128
}}
**נהר נאנאי** (באנגלית: **Nanay River**; בספרדית: **Río Nanay**) הוא נהר בצפון פרו. והוא אחד מיובליו הרבים של נהר האמזונאס, ונשפך אליו כ-5 ק"מ צפונית לעיר הג'ונגל "איקיטוס". כשחלקו התחתון של נהר נאנאי זורם מצפון וממערב לעיר, בעוד נהר איטאיה זורם מדרום וממזרח. אורכו 462 ק"מ (וכולל נהר המקור שלו, 555 ק"מ), ואגן ההיקוות שלו 16,988.4 קמ"ר.

נהרות המקור שלו, הם **קבראדה אגואנגרה** (בספרדית: Quebrada Aguanegra; "מים שחורים"), נהר שאורכו 93 ק"מ עד לנהר נאנאי. ומקורו הוא במערב הרחוק של מחוז אלטו ננאי בגובה של כ-200 מ'. הנהר זורם בתחילה לכיוון דרום. וב-25 הק"מ האחרונים שלו, הוא פונה מזרחה. והנהר **קבראדה אגואבלנקה** (בספרדית: Quebrada Aguablanca; "מים לבנים") הוא יובלו השמאלי של ריו נאנאי, אורכו 76 ק"מ. ומקורו במערב מחוז אלטו ננאי בגובה של כ-200 מ' הנהר זורם בכיוון דרום לכל אורכו.

יישובים נוספים לאורך נהר נאנאי הם הכפרים סנטו תומאס, פאדרה קוצ'ה וסנטה קלרה.

הנאנאי, זורם כולו במישור, כשתחילתו בגובה 128 מטר מעל פני הים. ושפכו לאמזונאס בגובה 84 מטר. הוא מפותל מאוד, זורם באיטיות ומתחלק לערוצים רבים ולשרשרת של לגונות, המציפות את האזורים השטוחים והנמוכים משני צידי הנהר. תעלות ההשקיה והניקוז של מחוזות הסמוכים אליו עולים על גדותיהם בעונה הגשומה. יובליו העיקריים הם נהר פינטויאקו, (כולל את מי נהר צ'מבירה שמצטרף אליו), שאורכו 150 ק"מ, אגן ההיקוות שלו 5,300 קמ"ר, עם זרימה ממוצעת 240 מ"ק לשנייה) ונהר מומון.

## היסטוריה ותיירות
קפטן ארצ'יבלד באט, התקדם בו 314 ק"מ עד קרוב למקורו. חלק מנהר נאנאי זורם דרך השמורה הלאומית אלפהואיו-מישנה.

השיטפונות בנהרות האמזונס, איטאיה וננאי ב-2012, על רקע הגשמים הכבדים ביותר שהאזור התמודד איתם זה 40 שנה, הציפו כ-500 בתי ספר, וכ-40 מרכזי בריאות, והותירו כ-80,000 בני אדם ללא קורת גג.

בתקופות בהן מפלס הנהר נמוך, החופים הרבים לאורך נאנאי הם יעדים תיירותיים פופולריים.

## האקולוגיה והחי
ממוזער|150px|דיסקוס ירוק מנהר הנאנאי
ממוזער|150px|שפמנון תלת פסי
הננאי הוא נהר מים שחורים בגלל הסחף הרב מהביצות שלאורכו, ויש בו מיני דגים רבים, כולל כמה המוכרים היטב מתעשיית האקווריומים. כמו דיסקוס ירוק, שפמנון תלת פסי (שם מדעי: *Corydoras trilineatus* ) וציקליד ננסי זהוב-בטן (שם מדעי: *Apistogramma atahualpa* ) הם תוצאה של הקדמות מקריות שהתרחשו בשנות השבעים.

העצלן תלת-אצבע חי באזור זה.

## הערה
הנהר הוא מיקומם של מאות מכרות זהב בלתי חוקיים.

## ראו גם
* אמזוניה אגן ההיקוות של האמזונאס

## קישורים חיצוניים

## הערות שוליים

קטגוריה:יובלי האמזונאס
קטגוריה:פרו: נהרות
קטגוריה:ערכים שנכתבו או הורחבו במסגרת מיזם המקבץ השבועי
קוקי אוגאווה

**קוקי אוגאווה** (ביפנית: **航基**; נולד ב-8 באוגוסט 1997 ב יוקוהמה שביפן) הוא כדורגלן יפני המשחק בעמדת החלוץ בקבוצת אן.אה.סיי. ניימכן מליגת העל ההולנדית ובנבחרת יפן.

## קריירת מועדונים
אוגאווה שיחק ביפן במועדונים ג'ובילו איוואטה, מיטו הוליהוק ויוקוהמה במסגרת ליגת העל היפנית וליגת המשנה היפנית.

ב-4 ביולי 2023 הושאל אוגאווה מיוקוהמה לאן.אה.סיי. ניימכן מליגת העל ההולנדית. ב-21 במרץ 2024 חתם על חוזה קבוע לשלוש שנים במועדון.

## קריירה בינלאומית
ב-14 בדצמבר 2019 ערך אוגאווה את הופעת הבכורה שלו בנבחרת יפן, בניצחון 5-0 על נבחרת הונג קונג במסגרת אליפות מזרח אסיה 2019. הוא הבקיע שלושער במשחק זה.

## קישורים חיצוניים

## הערות שוליים

קטגוריה:כדורגלנים יפנים
קטגוריה:חלוצי כדורגל יפנים
קטגוריה:כדורגלני ג'ובילו איוואטה
קטגוריה:כדורגלני ניימכן
קטגוריה:כדורגלני נבחרת יפן
קטגוריה:יפנים שנולדו ב-1997
מרלון פוסי

**מרלון ג'וזף פוסי** (באנגלית: **Marlon Joseph Fossey**; נולד ב-9 בספטמבר 1998 בלוס אנג'לס שבקליפורניה, ארצות הברית) הוא כדורגלן אמריקאי המשחק בעמדת המגן הימני בקבוצת סטנדרד לייז' מליגת העל הבלגית ובנבחרת ארצות הברית.

## קריירת מועדונים
פוסי נולד בלוס אנג'לס שבקליפורניה, ארצות הברית. בגיל 4 עבר יחד עם משפחתו למקום הולדתה של אמו, האי ג'רזי, ובגיל 11 עבר עם משפחתו לאנגליה.

פוסי גדל במחלקת הנוער של פולהאם, ממנה הושאל לקבוצות הבוגרים של שרוסברי טאון ובולטון וונדררס מהפוטבול ליג הראשונה.

ב-6 בספטמבר 2022 חתם פוסי בסטנדרד לייז' מליגת העל הבלגית. ב-9 באוקטובר ערך את הופעת הבכורה שלו במועדון, בניצחון 0–1 על שרלרואה במסגרת המחזור ה-11 בליגה לעונת . ב-23 באוקטובר הבקיע את שער הבכורה שלו במועדון, בניצחון 1–3 על אנדרלכט במסגרת המחזור ה-14 בליגה.

## קריירה בינלאומית
ב-10 בספטמבר 2024 ערך פוסי את הופעת הבכורה שלו בנבחרת ארצות הברית, בתיקו 1-1 נגד נבחרת ניו זילנד במשחק ידידות.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:כדורגלנים אמריקאים
קטגוריה:מגני כדורגל אמריקאים
קטגוריה:לוס אנג'לס: כדורגלנים
קטגוריה:כדורגלני פולהאם
קטגוריה:כדורגלני בולטון וונדררס
קטגוריה:כדורגלני סטנדרד לייז'
קטגוריה:כדורגלני נבחרת ארצות הברית
קטגוריה:ספורטאים אמריקאים באנגליה
קטגוריה:ספורטאים זרים בבלגיה
קטגוריה:אמריקאים שנולדו ב-1998
גרוס-גראו (מחוז)

**גְרוֹס-גֶרַאוּ** (בגרמנית: **Groß-Gerau**) הוא מחוז בדרום מדינת הסן שבגרמניה. מחוזות סמוכים הם מיין-טאונוס, פרנקפורט, ללא מחוז, דארמשטאדט-דיבורג, ברגשטראסה, אלציי-וורמס, מיינץ-בינגן והערים ללא מחוז מיינץ וויסבאדן.

## היסטוריה
שורשי המחוז ההיסטוריים הם ב"גראואר מארק", שהוזכר לראשונה בשנת 910. החל משנת 1066, הרוזנים מקאצנלבוגן הפכו לשליטי האזור, עד שבשנת 1479 הוא הגיע להסן. המחוז הוקם בשנת 1832. החלק המזרחי הועבר למחוז דארמשטאדט-דיבורג בשנת 1874, מה שנתן למחוז את גודלו הנוכחי.

## שותפויות
בשנת 1979, המחוז החל שותפות עם מחוז צ'שייר (בריטניה). שותפויות אחרות הן עם המחוז ויימאר לאנד בתורינגיה, גרמניה, העירייה מסאטפה בניקרגואה והמחוז הפולני קלוצקו.

## גאוגרפיה
המחוז ממוקם בעמק הריין העליון. נהר המיין יוצר את הגבול הצפוני של המחוז, נהר הריין את הגבול המערבי. במזרח מתרוממים הרי אוֹדֶנוֹוולד בגבול המחוז.

הנקודה הגבוהה ביותר במחוז היא 145 מטר מעל פני הים, הממוקמת ליד מורפלדן על אתר השלכת אשפה לשעבר, והנמוכה ביותר היא 83.2 מטר גבוהה וממוקמת בפי המיין אל הריין.

## קישורים חיצוניים

* 

גרוס-גראו
המידו דיאלו (כדורגלן)

**המידו דיאלו** (בצרפתית: **Hamidou Diallo**; נולד ב-26 בינואר 2002 בבמקו שבמאלי) הוא כדורגלן מאלי המשחק בעמדת הבלם. הוא משחק בהפועל נוף הגליל.

## קריירת מועדונים
דיאלו גדל במחלקת הנוער של דרבי אקדמי במאלי, ובהמשך שיחק במחלקות הנוער של לגנס ופארנסה.

## קריירה בין-לאומית
דיאלו נכלל בסגל הנבחרת האולימפית של מאלי לטורניר הכדורגל באולימפיאדת פריז (2024), וערך הופעה אחת בטורניר.

## קישורים חיצוניים

## הערות שוליים

קטגוריה:כדורגלנים מאלים
קטגוריה:בלמי כדורגל מאלים
קטגוריה:כדורגלנים מאלים באולימפיאדת פריז (2024)
קטגוריה:מאלים שנולדו ב-2002